Godāvari
Godāvari (marathu: गोदावरी, telugu: గోదావరి) ir otra garākā upe Indijā aiz Gangas. Upes garums ir 1465 km. Tās izteka atrodas Brahmagiri kalnā, aptuveni 80 km no Arābijas jūras, tomēr tā plūst pretējā virzienā, tas ir, no rietumiem uz austrumiem gandrīz pāri visai Indijai, sadalot valsti uz pusēm. Godāvari ietek Bengālijas līcī. Lielākās pilsētas Godāvari krastos ir Rādžamandri, Mančerāla, Rāmagundama, Nāndada un Nāšika.